पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना की दूसरी लहर में और पिछले 14 महीनों में पहली बार एक दिन में 816 कोरोना पाॅजिटिव मरीज सामने आए हैं। बुधवार को सेहत विभाग के अनुसार 864 लोगों को कोरोनावायरस की पुष्ट हुई, जिनमें से 48 बाहरी जिलों के होने के कारण उनकी पुष्टि के खाते में नहीं की गई। वहीं बुधवार को कोरोना के इलाज के दौरान 9 मरीजों की जान चली गई। अब तक कुल संक्रमितों की गिनती 46454 और मृतकों का आंकड़ा 1122 तक पहुंच गया है। दूसरी तरफ सिविल के जच्चा-बच्चा वार्ड में बीते 24 घंटे के दौरान 7 संक्रमित गर्भवतियां दाखिल हुई हैं। इनमें से चार के सिजेरियन हो चुके हैं और चारों स्वस्थ हैं। जबकि बच्चों की भी कोरोना रिपोर्ट निगेटिव है। वहीं, 2 गर्भवतियों की ऑक्सीजन सेचुरेशन कम होने के चलते उन्हें लेवल-2 के कोविड वार्ड में दाखिल किया गया है।
शहर की गायनाकोलाॅजिस्ट डॉ. रुचि भारद्वाज का कहना है कि गर्भवती महिलाओं को सबसे ज्यादा संक्रमण से बचने की जरूरत है। जिसका मुख्य कारण यह है कि गर्भावस्था के दौरान महिला की पहले से ही इम्युनिटी वीक हो जाती है, जिसके चलते संक्रमण होने का ज्यादा खतरा है। महिला को प्रेग्नेंसी के दौरान डॉक्टर ने जो भी मल्टीविटामिन और अन्य दवाएं लिखकर दी हैं, उनका रेगुलर सेवन करती रहें। जिक्रयोग है कि बीते दिनों शहर में 6 माह की दो गर्भवती महिलाओं ने दम तोड़ दिया था जबकि एक महिला की बच्चे को जन्म देने के 12 दिन बाद कोरोना के चलते मौत हो गई थी।
सिविल अस्पताल के गायनी में ओपीडी घटी, कोरोना के डर से नॉर्मल और सिजेरियन के केस भी कम हुए
सिविल अस्पताल में अप्रैल में 103 सिजेरियन और 175 नॉर्मल डिलीवरी हुई हैं। जबकि आम दिनों में इनकी संख्या ज्यादा है। वर्तमान में गायनी की ओपीडी में भी गिरावट आई है जबकि जच्चा-बच्चा विभाग में केस भी नहीं हो रहे। इसका मुख्य कारण है कि लोगों को भय है कि सिविल अस्पताल में कोरोना के मरीजों का इलाज हो रहा है तो कहीं उन्हें कोरोना न हो जाए। वहीं, गायनी विभाग की एचओडी डॉ. कुलविंदर कौर का कहना हर गर्भवती के ऑपरेशन से पहले उसका कोविड टेस्ट हो रहा है ताकि उसे संक्रमण है तो उसकी पहली ही पुष्टि हो जाए। साथ ही इमरजेंसी में आने वाले मरीज का रैपिड टेस्ट भी किया जा रहा है। उधर, सिविल अस्पताल की गायनाकोलॉजिस्ट डॉ. गुरमीत कौर का कहना है कि अस्पताल में 3 महीनों में 19 गर्भवतियों को दाखिल किया गया है। इनमें से एक महिला की बच्चे को जन्म देने के बाद मौत हुई थी। हालांकि सिविल अस्पताल में किसी भी बच्चे को जन्म के बाद कोरोनावायरस की पुष्टि नहीं हुई है।
गर्भवतियां एंटी नेटल चेकअप न मिस होने दें : डॉ. गुरमीत
कोरोना की दूसरी लहर में गर्भवतियों को संक्रमण के कई मामले सामने आ रहे हैं। इसका कारण है कि वे किसी ए-सिम्टोमेटिक के संपर्क में आ रही हैं। हालांकि सिविल में दाखिल गर्भवतियों के संक्रमण के दौरान फेफड़ों में इंफेक्शन ज्यादा होने के कारण हालात स्थिर है। ऐसी स्थित से बचना है तो गर्भवतियां सुनिश्चित करें कि उनका एंटी नेटल चेकअप मिस न हो। अगर लक्षण आते हैं तो तुरंत डाॅक्टर से संपर्क करें।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn